ПРЕДЛАГАЧ: ЛОВЕЧКА ФЕДЕРАЦИЈА НА МАКЕДОНИЈА,

СКОПЈЕ

ПРЕДЛОГ НА ЗАКОН ЗА ИЗМЕНУВАЊЕ И ДОПОЛНУВАЊЕ НА

ЗАКОНОТ ЗА ЛОВСТВОТО

Скопје, ноември 2017 година

**ДО МИНИСТЕРСТВО ЗА ЗЕМЈОДЕЛСТВО,**

**ШУМАРСТВО И ВОДОСТОПАНСТВО НА**

**РЕПУБЛИКА МАКЕДОНИЈА**

ОЦЕНА НА СОСТОЈБИТЕ ШТО ТРЕБА ДА СЕ УРЕДАТ СО ЗАКОНОТ И ПРИЧИНИ ЗА ДОНЕСУВАЊЕ НА ЗАКОНОТ

Согласно Законот за ловство вградени се решенија за кој во практичната примена на Законот се наметна потреба од негово применување односно предлагања на нови решенија, со кој се цени дека состојбите во ловството во Република Македонија значително ќе се изменат, а со примена на неговите одредби ќе се подобрат условите за стопанисување со ловиштата од страна на Здружение-Ловечко друштво или правни лица кои вршат дејност ловство како и други организации на кои е даден дивеч на користење - концесија.

Со предлогот за изменување и дополнување на Законот за ловство цениме дека ќе се допринесе за развој на ловоството, одгледување и заштита на дивечот во ловиштата, ловот и ловниот туризам, како и Ловечката федерација на Македонија.

ПРЕДЛОГ НА ЗАКОН ЗА ИЗМЕНУВАЊЕ И ДОПОЛНУВАЊЕ НА ЗАКОНОТ ЗА ЛОВСТВОТО

Член 1

Во Законот за ловството („Службен весник на Република Македонија“ број 26/09, 82/09, 136/11, 1/12, 69/13, 164/13, 187/13, 33/15, 147/15 и 193/15), во членот 3 став (1) точката 7 се менува и гласи:

„7. Ловно-технички објекти и ловно-стопанки објекти се објекти кои служат за одгледување, заштита и користење на дивечот и се засолништа за дивеч, поила, калишта, хранилишта, складишта за храна, солишта, ловки, чеки, набљудувачници за дивеч, нај различни типови на огради и објекти за сместување и престој на ловци (ловечки куќи од различни категории)“.

По точката 19 се додаваат шест нови точки 20, 21, 22, 23, 24 и 25 кои гласат:

„20. Ограда за обука на ловечки кучиња-гоничи на дива свиња, преставува ограден дел во ловиштето, определен во ловностопанската основа за секое конкретно ловиште на кое се изведува обука на ловечките кучиња-гоничи на дива свиња;

21. Полигон за лов на дивеч е посебно уредена ловна површина во ловиште, определена во ловностопанската основа за секое конкретно ловиште, наменета за лов на ситен дивеч од вештачко производство;

22. Фарма за дивеч е оградена простор за одгледување на дивеч и се формира со намена исклучиво заради производство на месо од дивеч;

23. Ловечки кучиња се кучиња од сите ловечки раси кои се користат во ловењето на дивечот;

24. Санитарен отстрел на дивеч е застрел на повредени и болни единки на дивеч, отстрел поради сомнение на појава и спречување на појава за ширење на заразни болести кај дивечот;

25. Статус на ловец преставува потврда со која со соодветен документ-легитимација се потврдува право на физичко лице да извршува ловење на дивеч.“.

Член 2

Во членот 5 став 1 по точката 133 се додаваат три нови точки 134, 135 и 136 кои гласат:

„134) полска чучурлига (Alauda arvensis)

135) имелов дрозд (Turdus viscivorius) и

136) смреков дрозд (Turdus pilaris).“

Член 3

Членот 8 се менува и гласи:

„(1) Ловно-технички објекти и ловно-стопанки објекти се објекти кои служат за одгледување, заштита и користење на дивечот и се засолништа за дивеч, поила, калишта, хранилишта, складишта за храна, солишта, ловки, чеки, набљудувачници за дивеч, нај различни типови на огради и објекти за сместување и престој на ловци (ловечки куќи од различни категории).

(2) Ловно-техничките и ловно-стопанските објекти во ловиштето се основни средства на ловиштето.

(3) Вредноста на оградите за одгледување и заштита на дивечот, оградите за интензивно одгледување и застрел на дивечот и објектите за сместување (ловечки куќи од различни категори), по завршување на важноста на Договорот за концесија на дивечот во ловиштето, новиот концесионер на дивечот во ловиштето се обврзува да му ја надомести на поранешниот концесионер на дивечот во ловиштето според пазарната вредност утврдена од страна на овластен проценител.“

Член 4

Во членот 9 став (2) зборот „чакал“ се брише, а после зборот „видра“ се додаваат зборовите „дива мачка, јазовец“.

Член 5

Во членот 12 став (1) алинеја 16 по зборот: „дива свиња“ се додава зборот: „(женка)“.

По алинејата 16 се додава нова алинеја 17 која гласи:

„- дива свиња (мажјак) од 1 февруари до 31 март,“.

Во алинејата 19 која станува алинеја 20 по зборовите: „белоока њорка“ се додаваат зборовите: „полска чучурлига, имелов дрозд, смреков дрозд“.

Во став (2) по зборовите: „застрел на дивеч“ се додаваат зборовите: „како и за лов на ситен дивеч од вештачко производство во полигон за лов на дивеч“.

Член 6

Во членот 13 став (1) зборовите „дива мачка, јазовец и чакал“ се бришат.

Член 7

По членот 15 се додава нов член 15-а кој гласи:

„Член 15-а

„(1) Санитарен застрел на дивеч е дозволено и во време кога е ловот е забранет со цел спречување на појава за ширење на заразни болести кај дивечот во согласност со законските прописи на Агенцијата за храна и ветеринарство.

(2) Санитарниот застрел на дивеч го вршат исклучиво лица кои извршуваат стручни и ловочуварски работи во ловиштето.

(3) Корисникот на дивечот во ловиштето е должен веднаш по извршениот санитарен застрел на дивеч да ја извести Агенцијата за храна и ветеринарство.“.

Член 8

Во членот 28 став (2) по зборовите: „државни ловишта“ се става точка, а зборовите до крајот од реченицата се бришат.

Ставот (3) се брише.

Ставовите (4) и (5) стануваат ставови (3) и (4).

Член 9

Во член 29 ставот 2 се брише.

Член 10

Во членот 31 се додава нов став (1) кој гласи:

„(1) Во вкупната површина на ловиштата на целата територија на Република Македонија не се опфатени деловите на природата кои се прогласени за заштитени согласно со Законот за заштита на природата.“.

Ставовите (1) и (2) стануваат ставови (2) и (3).

Член 11

Во членот 33 став (2) по зборовите: „од став (1) на овој член,“ се додаваат зборовите: „како и огради за обука на ловечки кучиња-гоничи за дива свиња и ограден простор за фарма за дивеч“.

Член 12

По членот 33 се додава нов член 33-а кој гласи:

„Член 33-а

(1) Ограда за обука на ловечки кучиња-гоничи на дива свиња е со цел усовршување и испитување на вродените особини на ловечките кучиња-гоничи на дива свиња. Површината на оградениот простор за ограда за обука на ловечките кучиња-гоничи на дива свиња е со површина до 5 ха.

(2) Полигон за лов на дивеч се определува со цел ловење на ситен дивеч од вештачко производство во текот на целата календарска година.

(3) Фарма за дивеч е ограден простор кој се формира во и надвор од ловиште со површина до 50 ха. Фармата за дивеч нема статус на ловиште и дивечот во фармата не смее да ја напушти оградената површина. Фарма за дивеч можат да изградат физички и правни лица на површина од приватна или државна сопственос со претходно одобрение на сопственикот или корисникот на површината. Воспоставувањето на фармите за дивеч е во согласност со Законот за ловството и Законот за ветеринарно здравство.“.

Член 13

Во член 34 ставот (7) се брише.

Член 14

По членот 34 се додава нов член 34-а кој гласи:

„Член 34-а

(1) Концесионерите на дивечот во ловиштата можат да се здружуваат во Ловечка федерација на Македонија и други форми на здружување согласно со закон. Ловечката федерација на Македонија е доброволна национална асоцијација на ловците во Република Македонија.

(2) Ловечката федерација на Македонија ги извршува следните работи:

- Уредува и издава ловечко списание и останата ловечка литература,

- Организира ловечи натпревари (стрелаштво),

- Се грижи за ловечката култура и традиција,

- Се грижи за сертификатите за одгледување на ловечки кучиња сертификатите за практична обука на ловечките кучиња од областа на ловот,

- Организира курсеви за обука за проценка на трофеи од дивеч,

- Води регистар на ловечки трофеи во Република Македонија.

- Спроведува постапка за полагање на ловечки испит од приемот на уплатата и барањето, записници за полагање на ловечки испит и списоци за полагање на ловечки испит кои ги доставува до комисијата.

- Спроведува обука на кандидатите за полагање на ловечки испит .

- Утврдува статус на ловец на домашно и странско физичко лице согласно член 57 од овој закон.

(3) Министерот за земјоделство, шумарство и водостопанство ќе донесе подзаконски прописи со кои ќе се уреди кога физичко лице ги исполнува условите да стане ловец согласно Законот за ловството и Законот за оружје.“.

Член 15

Во член 35 ставот (1) се менува и гласи:

„(1) Концесионер на дивеч во ловиште може да биде правно лице кое ги исполнува следните услови:

1) Да е регистрирано за вршење дејност ловство,

2) Да има материјално-технички можности за вршење на дејноста ловство,

3) Да понуди Програма за развојни можности на дивечот под заштита во ловиштето и

4) Да има вработено најмалку едно стручно лице со завршено високо или средно образование од шумарска струка со положен испит по предметот ловство/ловно стопанство.“.

Член 16

Во член 36 по ставот (2) се додаваат три нови става (3), (4) и (5) кои гласат:

„(3) Право на учество за доделување на дивечот во ловиштата на користење по пат на концесија, немаат правни субјекти кои во предхониот период имаат не подмирени обвски на име на концесија.

(4) Јавниот повик трае триесет дена од денот на распишувањето.

(5) При еднакви услови предност има правното лице кое било концесионер на дивечот во ловиштето во последниот стопански период.“.

Член 17

Во член 37 ставот (4) се менува и гласи:

„Пред потпишување на договорот за концесија на дивечот во ловиштето ново избраниот концесионер се обврзува да му ја надомести на поранешниот концесионер на дивечот во ловиштето вредноста на оградите за одгледување и заштита на дивечот, оградите за интензивно одгледување и застрел на дивечот и објектите за сместување (ловечки куќи од нај различни категории).“.

По ставот (5) се додава нов став (6) кој гласи:

„(6) Со потпишувањето на договорот за концесија на дивечот во ловиштата, новиот концесионер по автоматизам го добива во владение дивечот во ловиштето со бројна состојба дадена во посебната ловностопанска основа за секое ловиште посебно.“.

Ставот (6) станува став (7).

Член 18

Во членот 38 став (1) по зборовите: „одгледување и заштита на“ се додаваат и зборовите: „стариот концесионер на дивечот во ловиштето или на“.

Член 19

Членот 40 се менува и гласи:

„(1) За користење на дивечот во ловиштето концесионерот плаќа годишен надоместок.

(2) Годишниот надоместок од став (1) на овој член се утврдува во висина од 20% од вредноста на планираниот годишен застрел на дивечот согласно со Посебната ловностопанска основа, а се плаќа до 30 јуни за тековната година на сметка на Буџетот на Република Македонија.

(3) Министерот за земјоделство, шумарство и водостопанство ја утврдува вредноста на дивечот од став (2) на овој член по видови на дивеч врз основа на просечната тежина и пазарната вредност на килограм месо.“.

Член 20

Во член 45 ставот (3) се менува и гласи:

„Изработката на Посебните ловностопански основи може да ја врши институција која има вработено најмалку три шумарски инженери, кои имаат најмалку пет години работно искуство во изработка на Посебни ловностопански основи.“.

Член 21

Во членот 51 по став 1 се додава нов став 2 кој гласи:

„(2) Поединечно се лови крупниот дивеч со исклучок на дивата свиња, волкот и чакалот, а во групен лов се лови дивата свиња, волкот, чакалот и сите видови на ситен дивеч.“.

Член 22

Во членот 54 став 1 алинеја 2 по зборовите: „ноќно време “ запирката се брише и се додаваат зборовите: „освен волк, чакал и лисица со дочек на чека,“

Во алинеја 3 по зборот „рефлектори“ запирката се брише и се додаваат зборовите: „(фарови) освен волк, чакал и лисица со дочек на чека,“

Во алинеја 11 по зборот: „дивата свиња“ сврзникот „и“ се заменува со запирка, а по зборот „волкот“ се става запирка и се додаваат зборовите „чакалот и лисицата“.

Член 23

Во членот 55 по став (3) се додава нов став (4) кој гласи:

„(4) При ловење одностно застерел на дивеч ловците задолжително мора да носат портокалов флуоросцентен елек.“.

Член 24

Во членот 57 став (4) по зборот „ловечки испит“ се додаваат зборовите: „ потврда со која со соодветен документ-легитимација се потврдува право на физичко лице да извршува ловење на дивеч “.

Во ставот (7) по зборот „дозволата за“ се додаваат и зборовите „поединечно или групно“.

Член 25

Во членот 58 став (1) по зборот „водостопанство“ се додаваат зборовите: „Стручната комисијата ја сочинуваат пет члена и тоа три члена стручни лица со завршено високо образование од шумарска струка со положен испит по предметот ловство-ловно стопанство, од кои претседателот и два члена се од Министерството за земјоделство, шумарство и водостопанство и два члена на предлог од Ловечката федерација на Република Македонија.“.

По ставот (4) се додаваат пет нови ставови (5), (6), (7), (8) и (9) кои гласат:

„(5) На кандидатите кои го положиле ловечкиот испит им се издава уверение за положен ловечки испит.

(6) Трошоците за полагање на ловечкиот испит ги сноси кандидатот.

(7) Министерот за земјоделство, шумарство и водостопанство го пропишува начинот на спроведување на ловечкиот испит, содржината на програмата за полагање на ловечкиот испит, висината на износот на надоместокот за полагање на ловечки испит и висината на износот на надоместокот на стручната комисија за полагање на ловечкиот испит.

(8) Стручните и административните работи за потребите на спроведување на ловечкиот испит ги врши Ловечката федерација на Република Македонија.

(9) Трошоците за полагање на ловечкиот испит кандидатите ги уплатуваат на сметката на Ловечката федерација на Република Македонија.“

Член 26

Членовите 58-а, 58-б, 58-в, 58-г, 58-д, 58-ѓ, 58-е, 58-ж, 58-з, 58-ѕ, 58-и, 58-ј, 58-к, 58-л, 58-љ, 58-м, 58-н, 58-њ, 58-о, 58-п, 58-р, 58-с и 58-т се бришат.

Член 27

Во членот 63 по ставот (2) се додавата два нови ставови (3) и (4) кои гласат:

„(3) Концесионерот на дивечот во ловиштето е должен да го обележи секој застрелан дивеч и трофеј од дивеч на начин пропишан со овој закон.

(4) Министерот за земјоделство, шумарство и водостопанство ќе донесе поблизок пропис за начинот на обележување на застреланата крупен дивеч и тофеите од крупен дивеч.“

Член 28

Во членот 77 став (1) по точка 4) се додава нова точка 4-а) која гласи:

„4-а) дозволи напуштање на дивечот од оградената површина наменета за фарма на дивеч.“

Точките 7-а и 7-б се бришат.

Член 29

Во членот 78 став (1) по точка 14) се додава нова точка 14-а) која гласи:

„14-а) Издаде дневна дозвола за лов на дивеч на ловци кои не носат портокалов флуоросцентен елек;“.

Член 30

Во членот 79 став (1) по точката 8) се додава нова точка 8-а) која гласи:

„8-а) дозволи напуштање на дивечот од оградената површина наменета за фарма на дивеч;“.

По точка 11) се додава нова точка 11-а) која гласи:

„11-а) лови дивеч без портокалов флуоросцентен елек;“.

Член 31

Членот 80-а се брише.

Член 32

Одредбите од членовите 36-а, 36-б и 36-в од Законот се однесуваат на 30% од ловиштата, а останатите 70% се согласно со член 15 од законов.

Член 33

Овој закон влегува во сила осмиот ден од денот на објавувањето во „Службен весник на Република Македонија“.

ОБРАЗЛОЖЕНИЕ НА ПРЕДЛОГ ЗАКОНОТ

I ОБЈАСНУВАЊЕ НА СОДРЖИНАТА НА ОДРЕДБИТЕ ОД ПРЕДЛОГ-ЗАКОНОТ

Во Предлог законот за ловство вградени се решенија за кој во практичната примена на Законот се наметна потреба од негово применување односно предлагања на нови решенија, со кој се цени дека состојбите во ловството во Република Македонија значително ќе се изменат, а со примена на неговите одредби ќе се подобрат условите за стопанисување со ловиштата од страна на Здружение-Ловечко друштво или правни лица кои вршат дејност ловство како и други организации на кои е даден дивеч на користење - концесија.

Со предлогот за изменување и дополнување на Законот за ловство цениме дека ќе се допринесе за развој на ловоството, одгледување и заштита на дивечот во ловиштата, ловот и ловниот туризам, како и Ловечката федерација на Македонија.

II МЕЃУСЕБНА ПОВРЗАНОСТ НА РЕШЕНИЈАТА СОДРЖАНИ ВО ПРЕДЛОЖЕНИТЕ ОДРЕДБИ

Предложените решенија се меѓусебно поврзани.

III ПОСЛЕДИЦИ ШТО ЌЕ ПРОИЗЛЕЗАТ ОД ПРЕДЛОЖЕНИТЕ РЕШЕНИЈА

Со предложените измени ќе се допринесе за развој на ловоството, одгледување и заштита на дивечот во ловиштата, ловот и ловниот туризам, како и Ловечката федерација на Македонија.

ТЕКСТ НА ОДРЕДБИТЕ ОД ЗАКОНОТ КОИ СЕ ИЗМЕНУВААТ И ДОПОЛНУВААТ

Член 3

Одделни поими употребени во овој закон го имаат следново значење:

1. Дивеч се одредени видови на животни и птици кои живеат слободно во природата или во оградени површини во кои интензивно се одгледуваат, размножуваат, заштитуваат и ловат;

2. Ловство е одгледувањето, заштитата, ловењето и користењето на дивечот и неговите делови;

3. Ловостој е временски период за одредени видови дивеч за кои е забрането ловење во ловиштето;

4. Ловиште е определена површина на земјиште и води што претставува природна целина и во која постојат услови за траен опстанок, одгледување, заштита, ловење и користење на дивеч;

5. Отворено ловиште е ловиште во кое е овозможено непречено движење на дивечот од едно ловиште во друго;

6. Оградено ловиште е ловиште кое е оградено со природни препреки (широки водотеци, езерски површини, високи планински сртови), или вештачки препреки (огради) кои ја спречуваат или намалуваат можноста дивечот да ја напушти таа површина;

6-а. Ловиште со посебна намена е ловиште кое е наменето за спроведување на посебни мерки на стопанисување со дивечот со цел за зачувување и развој на дивечот и неговите станишта;

7. Ловно-технички објекти се објекти кои служат за одгледување, заштита и користење на дивечот и се: засолништа за дивеч, поила, калишта, хранилишта, складишта за храна, солишта, ловки, чеки, набљудувачници за дивеч, најразлични типови на огради и објекти за сместување;

8. Концесија е право на користење на дивечот во ловиштето;

9. Концесионер на дивечот во ловиштето е домашно или странско правно лице кое од страна на Владата на Република Македонија добило концесија на дивечот во ловиштето;

10. Општа ловностопанска основа е плански документ за период од 20 години кој го донесува Собранието на Република Македонија и се однесува за целата територија на Република Македонија и содржи податоци за: развој на ловството, сегашна состојба на ловството, востановени ловишта, досегашни стопанисувачи со ловиштата, природни карактеристики во однос на опстанокот и развојот на дивечот (орографски, геолошки, педолошки, хидрографски услови, клима, вегетација, демографски и урбанистички карактеристики), видови на дивеч и распространетост, ловностопански подрачја, сегашна бројна состојба, одгледување и заштита на дивечот, можности за формирање на државни

ловишта, уредување на ловишта, заштитни мерки, штети од дивеч и врз дивеч, здравствена состојба на дивечот, одгледување и заштита на дивечот, економско финансиски показатели, цели на стопанисување и научно-истражувачки кадри во ловството;

11. Посебна ловностопанска основа е плански документ за период од десет години кој го донесува Министерството за земјоделство, шумарство и водостопанство за секое ловиште посебно во кој се содржани податоци за: граници, структура, намена и пристапност на ловиштето, природни услови, бројна состојба, ловнотехнички објекти, реонирање и бонитирање на ловиштето, анализа на сегашната и споредба на нормалната состојба на дивечот, временски период за постигнување на нормалната бројна состојба на дивечот, прираст на популациите на дивечот, одгледно-заштитни мерки, уреденост на ловиштето, приходи и расходи;

11-а. Ловностопански период е период од десет години кој е поврзан со важноста на Посебната ловностопанска основа за секое ловиште посебно;

12. Ловочувар е униформирано лице, овластено од концесионерот на дивечот во ловиштето, вооружено со соодветно оружје, кое поседува легитимација за ловочувар и има овластувања утврдени со овој закон;

13. Ловен испектор е лице задолжено за надзор над спроведување на одредбите на овој закон и прописите донесени врз основа на овој закон;

14. Ловење дивеч е барање, причекување, набљудување, следење, застрел и фаќање на жив дивеч, како и собирање на јајца од пердувест дивеч, пцовисан дивеч и негови делови, опаднато роговје, кожи и крзна;

15. Користење дивеч и негови делови е користење на месо од дивеч, рогови, роговје, кожи и крзно;

16. Ловечки трофеи се делови од дивеч кои се оценуваат согласно со меѓународните стандарди усвоени со договор кој го ратификувала Република Македонија и за кои се издава трофеен лист;

17. Алохтони видови дивеч се нови видови дивеч кои не постојат во екосистемот на Република Македонија;

18. Главни ловностопански видови се срна, обичен елен, дива свиња, зајак, полска еребица, еребица камењарка и фазан и

19. Ловна година е временски период од 1 април во тековната година до 31 март во наредната година во кој се вршат сите активности за ловење и користење на дивечот, водење на евиденција и изготвување на плански документи.

Член 5

Под дивеч, во смисла на овој закон, се подразбираат следниве видови животни и птици:

ЦИЦАЧИ:

а) крупен

1) обичен елен (Cervus elaphus L.);

2) елен лопатар (Dama dama L.);

3) срна (Capreolus capreolus L.);

4) дивокоза (Rupicapra rupicapra L.);

5) муфлон (Ovis musimon Schreb.);

6) мечка (Ursus arctos L.);

7) дива свиња (Sus scrofa L.);

8) рис (Lynx lynx L.);

9) волк (Canis lupus L.) и

10) чакал (Canis aureus L.) и

б) ситен

11) зајак (Lepus europaeus Pall.);

12) верверица (Sciurus vulgaris L.);

13) бизамски глушец (Fiber zibethicus L.);

14) полв (Glis glis L.);

15) стоболка (Citellus citellus L.);

16) видра (Lutra lutra L.);

17) лисица (Vulpes vulpes L.);

18) дива мачка (Felis silvestris Schreb.);

19) куна златка (Martes martes L.);

20) куна белка (Martes foina Erh.);

21) мала ласица (Mustela nivalis L.);

22) твор (Mustela putorius L.) и

23) јазовец (Meles meles L.).

ПТИЦИ:

а) крупни

24) голема дропла (Otis tarda L.) и

б) ситни

25) мала дропла-прскач (Tetrax tetrax L.);

26) лештарка (Bonasa bonasia L.);

27) фазан (Phasianus sp.);

28) полска еребица (Perdix perdix L.);

29) еребица камењарка (Alectoris grаеca Meisner.);

30) потполошка-препелица (Coturnix coturnix L.);

31) гулаб-гривнеж (Columba palumbus L.);

32) гулаб-дупкар (Columba ?enas L.);

33) див гулаб или гулаб пештерник (Columba livia Gm.);

34) грлица (Streptopelia turtur L.);

35) гугутка (Sreptopelia decaocto Friv.);

36) шумска шљука (Scolopax rusticola L.);

37) ритска или барска шљука (Gallinago gallinago L.);

38) шљука ливадарка или голем бекасин (Gallinago media-Latham.);

39) мал бекасин (Lymnocryptes minumus-Brunn.);

40) дива гуска (Anser anser L.);

41) белочелна гуска (Anser albifrons Scop.);

42) лисеста гуска (Anser erythropus L.);

43) гуска глоговница (Anser fabalis Latham.);

44) морска утва (Tadorna tadorna L.);

45) морски гуски (Branta sp.);

46) дива пајка или пајка глуварка (Anas platyrhynchos L.);

47) берија или крѓа (Anas crecca L.);

48) пајка-ластарка или калкурук (Anas acuta L.);

49) пајка пупчаница (Anas querquedula L.);

50) пајка-лажичарка (Anas clupeata L.);

51) белоока њорка (Aythya nyroca Guld.);

52) пајка свиркач (Anas penelope L.);

53) сива пајка (Anas strepera L.);

54) пајка превез (Netta rufina L.);

55) црвеноглава њорка или алмабаш (Aythya ferina L.);

56) цуцулеста њорка (Aythya fuligula L.);

57) жолтоклун лебед или лебед пејач (Cygnus cygnus L.);

58) нем лебед (Cygnus olor-Gmel.);

59) прдавец (Crex crex L.);

60) лиска (Fulica atra L.);

61) бел штрк (Ciconia ciconia L.);

62) црн штрк (Ciconia nigra L.);

63) блескав или црн ибис (Plegadis falcinellus L.);

64) пепелава чапја (Ardea cinerea L.);

65) црвена чапја (Ardea purpurea L.);

66) бела чапја (Egretta alba L.);

67) мала бела чапја или сребреникава чапја (Egretta garzetta L.);

68) жолта чапја (Ardeola ralloides Scop.);

69) ноќна чапја или гак (Nycticorax nycticorax L.);

70) мал воден бик или мало чапјиче (Ixobrychus minutus L.);

71) воден бик или букавец (Botaurus stellaris L.);

72) розов пеликан (Pelecanus onocrotalus L.);

73) кадрав пеликан (Pelecanus crispus Bruck.);

74) голем корморан (Phalacrocorax carbo L.);

75) мал корморан (Phalacrocorax pygmenus Pall.);

76) голем нуркач (Podiceps cristatus L.);

77) обичен нуркач (Podiceps griseigena Bodd.);

78) мал нуркач (Tachybaptus rufficollis Pall.);

79) сив жерав (Grus grus L.);

80) обичен галеб (Larus ridibundus L.);

81) мал галеб (Larus minutus Pall.);

82) блатно коковче (Ralluus aquaticus L.);

83) зелено коковче (Gallinula chloropus L.);

84) калуѓерка (Vanellus vanellus L.);

85) чурулин (Burhinus oedicnemus L.);

86) сив сокол (Falco peregrinus Tunst.);

87) сокол остриж (Falco subbuteo L.);

88) јужен сокол (Falco biarmicus L.);

89) мал сокол (Falco columbarius L.);

90) ветрушка црнонокта (Falco tinnunculus L.);

91) белонокта ветрушка (Falco naumanni Fleisch.);

92) црвенонога ветрушка (Falco vespertinus L.);

93) јастреб-кокошкар (Accipiter gentilis L.);

94) јастреб врапчар (Accipiter nisus L.);

95) кусопрст (краткопрст) јастреб (Accipiter brevipes L.);

96) обичен глувчар (Buteo buteo L.);

97) гаќест глувчар (Buteo lagopus Brunn.);

98) лисест глувчар (Buteo rufinus L.);

99) глувчар осаш (Pernis apivoris L.);

100) еја мочуришна (Circus aeruginosus L.);

101) еја ливадарка (Circus pygargus L.);

102) еја полска (Circus cyanesus L.);

103) луња ‘рѓеста (Milvus milvus L.);

104) луња црна (Milvus migrans Bodd.);

105) сур орел (Aquila chrysa?tos L.);

106) орел крстач или орел зајачар (Aquila heliaca Sav.);

107) орел клокташ (Aquila clanga Pall.);

108) џуџест орел (Hieraa?tus pennatus Gm.);

109) орел рибар (Pandion halia?tus L.);

110) белоопашест орел (Haliae?tus albicilla L.);

111) орел змијар (Circaetus gallicus Gm.);

112) бел мршојадец (Neophron perenopterus L.);

113) белоглав мршојадец (Gyps fulvus Habi.);

114) црн мршојадец (Aegypius monachus L.);

115) брадест (жолтоглав) мршојадец (Gypa?tus barbatus L.);

116) голем ушест був (Bubo bubo L.);

117) шумски ушест був (Asio otus L.);

118) мочуришен був (Asio flammeus Pont.);

119) ќук-градинарски (Otus scops L.);

120) кукумјавка (Athene noctua Scop.);

121) шумски був (Strix aluco L.);

122) кукувија (Tyto alba Scop.);

123) гавран (Corvus corax L.);

124) врана гачец (Corvus frugilegus L.);

125) пепелава врана или гарга (Corvus cornix L.);

126) чавка (Corvus monedula L.);

127) страчка (Pica pica L.);

128) сојка (Garrulus glandarius L.);

129) модра чавка (Coracias garrulous L.);

130) црвеноклуна галица (Pyrrhocorax pyrrhocorax L.);

131) галица чолица (Pyrrhocorax graculus L.);

132) сариjазма златна (Oriolus oriolus L.) и

133) сколовранец (Sturnus vulgaris L.).

Член 8

(1) Ловно-техничките објекти во ловиштето се основни средства на ловиштето.

(2) Вредноста на оградите за одгледување и заштита на дивечот, оградите за интензивно одгледување и застрел на дивечот и објектите за сместување (ловни куќи), по истекот на периодот за користење на дивечот во ловиштето, новиот концесионер на дивечот во ловиштето се обврзува да му ја надомести на поранешниот концесионер на дивечот во ловиштето според пазарната вредност утврдена од страна на овластен проценител.

Член 9

(1) Дивечот од членот 5 на овој закон е дивеч под заштита и дивеч без заштита.

(2) Дивеч под заштита е: срна, обичен елен, елен лопатар, дивокоза, муфлон, мечка, дива свиња, зајак, верверица, рис, видра, чакал, полв, стоболка, голема дропла, мала дропла-прскач, лештерка, фазан, полска еребица, еребица камењарка, потполошка-препелица, гулаб гривнеж, гулаб дупкар, див гулаб или гулаб пештерник, грлица, гугутка, шумска шлука, ридска или барска шлука, шлука ливадарка или голем бекасин, мал бекасин, дива гуска, белочелна гуска, лисеста гуска, гуска глоговница, морска утва, морски гуски (Branta sp.), дива пајка или пајка глувара, берија или крѓа, пајка ластарка или калкурук, пајка пупчаница, пајка лажичарка, белоока њорка, пајка свиркач, сива пајка, пајка превез, црноглава њорка или алмабаш, цуцулеста њорка, жолтоклун лебед или лебед пејач, нем лебед, прдавец, лиска, бел штрк, црн штрк, блескав или црн ибис, црвена чапја, бела чапја, мала бела чапја или сребреникава чапја, жолта чапја, ноќна чапја или гак, мал воден бик или мало чапјиче, воден бик или букавец, розов пеликан, кадрав пеликан, мал корморан, голем нуркач, обичен нуркач, мал нуркач, сив жерав, обичен галеб, мал галеб, блатно коковче, зелено коковче, калуѓерка, чурулин, сив сокол, сокол остриж, јужен сокол, мал сокол, ветрушка црнонокта, белонокта ветрушка, црвенонога ветрушка, јастреб врапчар, кусопрст (краткопрст) јастреб, обичен глувчар, гаќест глувчар, лисест глувчар, глувчар осаш, ејa мочуришна, еја ливадарка, еја полска, луња 'рѓеста, луња црна, сур орел, орел крстач или орел зајачар, орел клокташ, џуџест орел, орел рибар, белоопашест орел, орел змијар, бел мршојадец, белоглав мршојадец, црн мршојадец, брадест (жолтоглав) мршојадец, голем ушест був, шумски ушест був, мочуришен був, ќук-градинарски, кукумјавка, шумски був, кукувија, гавран, сојка, модра чавка, црвеноклуна галица, галица чолица и златна сариасма.

(3) Дивеч без заштита е: волк, бизамски глушец, лисица, куна златка, куна белка, мала ласица, твор, голем корморан, јастреб кокошкар, врана гачец, пепелава врана или гарга, чавка, страчка и сколовранец.

Член 12

(1) Ловостој се утврдува за:

- срнак од 1 октомври до 30 април,

- срна од 1 февруари до 30 септември,

- младенчиња-едногодишни и двегодишни од срна од 1 февруари до 30 септември,

- обичен елен од 1 февруари до 31 август,

- еленка-кошута од 1 јануари до 31 октомври,

- младенчиња-едногодишни и двегодишни од обичен елен од 1 јануари до 31 октомври,

- елен лопатар од 1 февруари до 15 септември,

- кошута еленка лопатар од 1 јануари до 31 октомври,

- младенчиња-едногодишни и двегодишни од елен лопатар од 1 јануари до 31 октомври,

- муфлон машки од 1 февруари до 15 септември,

- муфлон женски од 1 февруари до 30 септември,

- младенчиња-едногодишни и двегодишни од муфлон од 1 февруари до 30 септември,

- дивојарец од 1 јануари до 31 јули,

- дивокоза од 1 јануари до 30 септември,

- младенчиња-едногодишни и двегодишни од дивокоза од 1 јануари до 30 септември,

- дива свиња од 1 февруари до 30 септември,

- зајак, полска еребица, еребица камењарка, лештарка од 15 декември до 10 октомври,

- фазан од 1 јануари до 30 септември и

- потполошка-препелица, гулаб гривнеж, гулаб-дупкар, див гулаб или гулаб пештерник, грлица, гугутка, шумска шљука, ридска или барска шљука, шлука ливадарка или голем бекасин, мал бекасин, дива гуска, белочелна гуска, лисеста гуска, гуска глоговница, морски гуски (Branta sp.), дива пaјка или пајка глувара, берија или крѓа, пајка ластарка или калкурук, пајка пупчаница, црвеноглава њорка или алмабаш, цуцулеста њорка, белоока њорка и лиска од 1 април до 31 јули.

(2) Ловостојот од ставот (1) на овој член не се однесува на машките видови дивеч и тоа: срнак, обичен елен, елен лопатар, муфлон и дива свиња, доколку истиот се одгледува во оградени простори за интензивно одгледување и застрел на дивеч.

Член 13

Трајно се забранува ловење на: мечка, рис, дива мачка, јазовец, видра, чакал, верверица, полв, стоболка, голема дропла, мала дропла-прскач, морска утва, пајка лажичарка, пајка свиркач, сива пајка, пајка превез, жолтоклун лебед или лебед пејач, нем лебед, прдавец, бел штрк, црн штрк, блескав или црн ибис, црвена чапја, пепелава чапја, бела чапја, мала бела чапја или сребреникава чапја, жолта чапја, ноќна чапја или гак, мал воден бик или мало чапјиче, воден бик или буковец, розов пеликан, кадрав пеликан, голем нуркач, обичен нуркач, мал нуркач, сив жерав, обичен галеб, мал галеб, блатно коковче, зелено коковче, калуѓерка, чурулин, сив сокол, сокол остриж, јужен сокол, мал сокол, ветрушка црнонокта, белонокта ветрушка, црвенонога ветрушка, јастреб врапчар, кусопрст или краткопрст јастреб, обичен глувчар, гаќест глувчар, лисест глувчар, глувчар осаш, еја мочуришна, еја ливадарка, еја полска, луња 'рѓеста, црна луња, сур орел, орел крстач, орел клокташ, џуџест орел, орел рибар, белоопашест орел, орел змијар, бел мршојадец, белоглав мршојадец, црн мршојадец, брадест (жолтоглав) мршојадец, голем ушест був, шумски ушест був, мочуришен був, ќук- градинарски, кукумјавка, шумски був, кукувија, гавран, модра чавка, црвеноклуна галица, галица чолица, сариjазма златна, мал корморан и сојка.

Член 28

(1) Ловиште востановува Владата на Република Македонија во согласност со Просторниот план на Република Македонија.

(2) Владата на Република Македонија од востановените ловишта од ставот (1) на овој член определува државни ловишта и ловишта со посебна намена.

(3) Ловишта со посебна намена се востановуваат на површините во националните паркови.

(4) Со востановувањето на ловиштето се одредуваат неговите граници, површината и намената.

(5) Во однос на видот на дивечот што живее или што може да се одгледува, ловиштата можат да бидат наменети за одгледување крупен и/или ситен дивеч, во зависност од главните ловностопански видови.

Член 29

Државните ловишта на предлог на министерот за земјоделство, шумарство и водостопанство, Владата на Република Македонија ги дава на управување на правни лица кои вршат дејност од јавен интерес од областа на шумарството, ловството или заштитата на животната средина, како и на установи за наставно- научни цели.

Ловиштата со посебна намена, на предлог на министерот за земјоделство, шумарство и водостопанство, Владата на Република Македонија ги дава на управување на правни лица кои вршат дејност од јавен интерес од областа на заштитата на животната средина - јавни установи Национални паркови на чија територија се востановени ловиштата со посебна намена.

Член 31

(1) Ловна површина во ловиштата претставуваат делови на ловиштата на кои постојат услови за стопанисување со дивечот и тоа: шуми, ливади, пасишта, ораници, трстици и бари.

(2) Неловна површина во ловиштата претставуваат: населбите, повеќегодишни овошни и лозови насади, површини за интензивно земјоделско производство ако се оградени со ограда, гробиштата, јавните патишта, железничките пруги, аеродромите, воените објекти, неизградено градежно земјиште и водните површини (акумулации, рибници, реки и природни езера).

Член 32

(1) Ловиштата можат да бидат: отворени и оградени.

(2) Отворено ловиште е ловиштето во кое е овозможено непречено движење на дивечот од едно ловиште во друго.

(3) Оградено ловиште е ловиштето кое е оградено со природни препреки (широки водотеци, езерски површини, високи планински сртови), или вештачки препреки (огради) кои ја спречуваат или намалуваат можноста дивечот да ја напушти таа површина.

Член 33

(1) Концесионерот на дивечот во ловиштето може да огради посебен простор не поголем од 150 ха за одгледување, размножување и заштита на дивечот (размножувалиште), како и простор за интензивно одгледување и застрел на дивеч чија големина не може да биде помала од 150 ха.

(2) За оградување на просторот од ставот (1) на овој член, согласност дава Министерството за земјоделство, шумарство и водостопанство.

(3) Физичко или правно лице кое не е концесионер на дивечот во ловиштето нема право да огради посебен простор за одгледување, размножување и заштита на дивечот (размножувалиште) како и простор за интензивно одгледување и застрел на дивеч.

Член 34

(1) Дивечот во ловиштата на користење по пат на концесија го дава Владата на Република Македонија на домашно и странско правно лице кое ги исполнува условите предвидени со овој закон и Законот за концесии и јавно приватно партнерство.

(2) Странските правни лица од ставот (1) на овој член имаат право да учествуваат на јавен повик доколку имаат регистрирано подружница во Република Македонија, согласно со Законот за трговските друштва.

(3) Договорот за концесија на дивечот во ловиштето не може да се пренесува на друго правно лице.

(4) Дивечот во ловиштето се дава на концесија и тоа: ситниот дивеч за време од десет години, а крупниот дивеч за време од 20 години.

(5) Концесионерот на дивечот во ловиштето за кој добил концесија е должен дивечот да го одгледува и заштитува согласно со одредбите на овој закон.

(6) Постапката за доделување на дивечот на користење по пат на концесија започнува шест месеци пред истекот на тековната концесија.

(7) Концесионерите на дивечот во ловиштата можат да се здружуваат во ловечка

федерација на Македонија и други форми на здружување согласно со закон. Ловечката федерација на Македонија е доброволна национална асоцијација на ловците во Република Македонија.

Член 35

(1) Концесионер на дивеч во ловиште може да биде правно лице регистрирано за вршење дејност ловство.

(2) Правното лице кое е избрано за најповолен понудувач е должно да обезбеди банкарски гаранции во висина и начин утврдени со Законот за концесии и јавно приватно партнерство.

Член 36

(1) Постапката за доделување на дивечот во ловиштата на користење по пат на концесија се врши по пат на јавен повик и ја спроведува Комисија за спроведување на постапка за доделување на дивечот во ловиштата на користење по пат на концесија (во натамошниот текст: Комисијата), согласно со одредбите од овој закон и Законот за концесии и јавно приватно партнерство.

(2) Јавниот повик од ставот (1) на овој член се објавува во “Службен весник на Република Македонија“, во два дневни весника кои се издаваат на македонски јазик, во еден дневен весник кој се издава на јазикот што го зборуваат најмалку 20% од граѓаните кои зборуваат службен јазик различен од македонскиот јазик, како и на веб страницата на Министерството за земјоделство, шумарство и водостопанство.

Член 37

(1) Како почеток на концесијата се смета денот на потпишување на договорот за доделување на дивечот на користење по пат на концесија.

(2) Меѓусебните права и обврски Владата на Република Македонија и лицата од членот 34 став (1) на овој закон на кои дивечот во ловиштето им се даде на концесија, се уредуваат со договор за концесија, согласно овој закон и Законот за концесии и јавно приватно партнерство.

(3) Во договорот за концесија на дивечот во ловиштето се уредуваат правата, обврските и одговорностите на Владата на Република Македонија и концесионерите на дивечот во ловиштето.

(4) Правното лице кое е избрано за најповолен понудувач е должно во рок од 30 дена од денот на донесувањето на одлуката за избор на најповолна понуда, а пред потпишување на договорот за концесија на дивечот до комисијата да достави:

- доказ за материјално-технички можности за вршење на дејноста ловство недвижен имот и движен имот (теренски возила, оружје за ловочуварска служба и средства за комуникација),

- програма за развојни можности на дивечот под заштита во ловиштето и

- доказ дека правното лице има вработено најмалку едно стручно лице со завршено високо образование, односно доказ дека правното лица има вработено најмалку едно стручно лице со завршено средно образование од шумарска струка со положен испит по предметот ловство, односно зоологија и систематика на дивечот/ловно стопанство.

(5) Пред потпишување на договорот за концесија на дивечот во ловиштата, истиот се доставува на мислење до Државниот правобранител на Република Македонија.

(6) Надзор над спроведувањето на договорот за концесија на дивечот во ловиштето врши Министерството за земјоделство, шумарство и водостопанство.

Член 38

(1) Ако на објавениот јавен повик не се јави заинтересиран субјект или не се избере најповолен понудувач, Владата на Република Македонија привремено ќе го даде дивечот на одгледување и заштита на Јавното претпријатие за стопанисување со шумите во државна сопственост „Македонски шуми“, с? до давање на дивечот во ловиштата на користење по пат на концесија.

(2) За спроведување на активности за одгледување и заштита на дивечот, како и за начинот на обезбедување на средства за вршење на дејноста лицето од ставот (1) на овој член склучува договор со Владата на Република Македонија.

(3) Средствата за вршење на дејноста за реално направените трошоци ќе се пресметаат врз основа на Посебната ловностопанска основа за секое ловиште посебно.

Член 40

(1) За користење на дивечот во ловиштето концесионерот плаќа годишен

надоместок кој претставува една годишна рата од десетгодишниот вкупен износ

постигнат на електронската аукција.

(2) Годишниот надоместок се плаќа до 30 јуни за тековната година на сметка на

Буџетот на Република Македонија.

(3) Годишниот надоместок за користење на дивечот во ловиштето

(минималниот концесиски надоместок) при планирањето во ловностопанската

основа се утврдува во висина од 20% од вредноста на планираниот годишен

застрел на дивечот согласно со посебната ловностопанска основа.

(4) Во ловиштата за крупен дивеч, концесионерот за вториот ловностопански

период се обврзува да ја плаќа висината на концесијата утврдена во посебната

ловностопанска основа за вториот ловностопански период, прилагодена со

процентот на зголемување на почетната цена (минималниот концесиски

надоместок за првиот ловностопански период) остварен на електронската аукција

за првиот ловностопански период.

(5) Министерот за земјоделство, шумарство и водостопанство ја утврдува

вредноста на дивечот од ставот (3) на овој член по видови на дивеч, врз основа

на просечната тежина и пазарната вредност од килограм месо.

Член 45

(1) Посебните ловностопански основи ги донесува Министерството за земјоделство, шумарство и водостопанство за секое ловиште посебно.

(2) Важноста на посебните ловностопански основи е десет години.

(3) Изработката на посебните ловностопански основи може да ја врши институција која има вработено најмалку пет шумарски инженери, кои имаат најмалку пет години работно искуство во областа на ловството.

(4) Министерот за земјоделство, шумарство и водостопанство поблиску ја пропишува содржината на посебните ловностопански основи.

(5) Средствата за изработка и рецензија на посебните ловностопански основи се на товар на концесионерот на дивечот во ловиштето.

Член 51

Ловењето и користењето на дивечот и неговите делови во ловиштето се врши поединечно или групно.

Член 54

Забрането е ловење дивеч:

- на начин и со средства со кои дивечот масовно се уништува,

- ноќно време, за време на поплави, големи снегови, непогоди и пожар, - со стапици, мрежи, кафези, кошеви, клопки, вештачки и живи мамки, употреба на рефлектори, огледала и други средства со кои може да се заслепи дивечот, магнетофони, касетофони и грамофони, лепила, омамливи средства, чад и други хемиски средства, со затруена храна,

- со автоматска пушка и полуавтоматска пушка со повеќе од два куршума,

- со неловечка муниција,

- со сите видови на ладно оружје,

- со отров,

- газење на дивеч со возила,

- ловење на дивеч со сите видови на чамци на моторен погон,

- со кучиња ‘ртови и ловeчки кучиња кои не се регистрирани кај надлежната кинолошка организација во земјата или странство,

- во групи со кучиња, освен за ловење на дивата свиња и волкот

- на 200 метри од хранилиштата и поилиштата на дивечот и

- во појас од 100 метри од работ на населените места во рамничарските предели.

Член 55

(1) Ловење, односно застрел на дивеч се врши со ловечка пушка со сачма или со ловен карабин.

(2) По исклучок на ставот (1) од овој член концесионерот може да врши ловење, односно застрел на дивеч со лак и стрела и птици грабливки (соколарење) само по претходно одобрение на Министерството за земјоделство, шумарство и водостопанство.

(3) Застрел на обичен елен, елен лопатар, срна, дивокоза, муфлон и мечка (согласно со членот 16 точка 5) се врши само со ловен карабин.

Член 57

(1) Дивеч може да се лови со претходна дозвола издадена од концесионерот на дивечот во ловиштето.

(2) Дозволата за ловење на дивеч е документ кој го содржи времето за нејзината важност, видот и бројот на дивечот дозволен за ловење и обврските на ловецот за време на ловењето и по извршеното ловење.

(3) Дозволатa за ловење на дивеч е со важност од еден ден.

(4) Дозвола за ловење на дивеч може да се издаде на лице кое има положено ловечки испит.

(5) Дозвола за ловење на дивеч може да се издаде на странски државјанин ако поседува соодветен документ за лов издаден од надлежен орган во неговата држава и писмена покана напишана на македонски и англиски јазик од концесионерот или од државен орган.

(6) Концесионерот на дивечот во ловиштето е должен да води евиденција за издадените дозволи за ловење на дивеч.

(7) Министерот за земјоделство, шумарство и водостопанство ја пропишува формата и содржината на образецот на дозволата за ловење на дивечот во ловиштето и начинот на водење евиденција на издадените дозволи за ловење на дивеч.

Член 58

(1) Ловечкиот испит од членот 57 став (4) од овој закон се полага пред стручна комисија што ја формира министерот за земојделство, шумарство и водостопанство.

(2) Обврската за полагање на ловечки испит од ставот (1) на овој член не се однесува на лица со висока или средна стручна подготовка од шумарска струка со положен испит по предметот ловство/ловно стопанство и на докторите по ветеринарна медицина со положен испит по предметот ловство/ловно стопанство.

(3) Испитот се полага заради проверка на потребното стручно знаење од областа на ловството.

(4) Право на полагање на ловечкиот испит имаат сите полнолетни граѓани на Република Македонија.

Член 63

(1) Лица кои извршиле застрел на дивеч, дивечот и трофеите од дивеч се должни да ги пријават на концесионерот на дивечот во ловиштето.

(2) За присвојување на уловен - застрелан дивеч и за трофеи од дивеч се плаќа надомест според ценовник одреден од концесионерот на дивечот во ловиштето.

Член 77

(1) Глоба во износ од 8.000 евра во денарска противвредност ќе му се изрече за прекршок на концесионерот на дивечот во ловиштето или на друго правно лице, ако:

1) внесува алохтони видови на дивеч во ловиште без одобрение од Министерството за земјоделство, шумарство и водостопанство (член 10 став (1));

2) лови, прогонува или вознемирува дивеч под заштита за време на ловостој, привремена или трајна забрана за ловење (членови 11 став (2), 12 став (1) и 13);

3) наизменично не забранува ловење на една четвртина од вкупната површина на ловиштето (член 21);

4) во ловиште пали стрништа, плевел или други растителни отпадоци (член 23);

5) огради посебен простор не поголем од 150 ха за одгледување, размножување и заштита на дивечот (размножувалишта), како и простор за интензивно одгледување и застрел на дивеч чија големина не може да биде помала од 150 ха без согласност од Министерството за земјоделство, шумарство и водостопанство (член 33 став (1));

6) не вработи најмалку едно стручно лице со завршено високо или средно образование од шумарска струка со положен испит по предметот ловство (член 35 точка 4);

7) лови дивеч на забранет начин или со забранети средства (член 54 алинеи 1, 2, 3, 4, 5, 6, 7, 8, 9, 10, 11, 12 и 13);

7-а) не ја сними, не ја емитува во живо на веб страницата на Министерството за земјоделство, шумарство и водостопанство и не ја постави снимката на целиот испит на веб страницата на Министерството за земјоделство, шумарство и водостопанство (член 58-з);

7-б) не го прекине испитот согласно со членот 58-г ставови (5) и (6) од овој закон (член 58-ѕ);

8) не изврши оценување на трофејот од дивеч, или не издаде трофеен лист (член 60 став (1));

9) изнесува трофеи од дивеч од ловиште без трофеен лист (член 60 став (4));

10) не изврши евидентирање на трофеи до 31 март и не достави до Министерството за земјоделство, шумарство и водостопанство примерок од трофејните листови, за секој трофеј поединечно (член 61 став (1));

11) изнесува или отуѓувa врвни трофеи од дивеч од Република Македонија (член 62 став (4));

12) не презема мерки за спречување на штети од дивеч (член 67) и

13) не презема мерки за сузбивање и спречување на ширење на заразна болест (член 68).

(2) Глоба во износ од 30% од одмерената глоба за правното лице ќе му се изрече и на одговорното лице на концесионерот на дивечот во ловиштето или друго правно лице за прекршоците од ставот (1) на овој член.

(3) За сторен прекршок од ставот (1) точки 1, 2, 7, 9 и 11 на овој член ќе се изрече и прекршочна мерка одземање на уловот, односно трофејот, како и средствата и предметите употребени за извршување на прекршокот.

(4) За сторен прекршок од ставот (1) точки 1, 2, 7, 11 и 13 на овој член на одговорното лице на корисникот на дивеч во ловиштето ќе му се изрече и прекршочна санкција забрана на вршење одговорни работа и задачи во ловството, во времетраење до 30 дена.

Член 78

(1) Глоба во износ од 5.000 евра во денарска противвредност ќе му се изрече за прекршок на концесионерот на дивечот во ловиштето или на друго правно лице, ако:

1) не води евиденција за ловење на дивеч без заштита (член 18 став (2));

2) врши дејствие во ловиштето забрането со членот 19 став (1) од овој закон;

3) не организира ловочуварска служба или за ловочувар постави лице кое не ги исполнува условите од членот 25 на овој закон;

4) дозволи ловочуварот да ја врши службата без униформа, без оружје или без легитимација (член 26 ставови (1) и (2));

5) не води евиденција за издадените легитимации за ловочувари и до 31 декември во тековната година не доставува податоци за лицата кои поседуваат легитимација до Министерството за земјоделство, шумарство и водостопанство (член 26 став (3));

6) не го извести Министерството за земјоделство, шумарство и водостопанство за настанатите промени на ловочуварската служба во текот на годината (член 26 став (4));

7) оградува посебен простор - размножувалиште или простор за интензивно одгледување и застрел на дивеч, спротивно на членот 33 од овој закон;

8) не плати годишен надомест за користење на дивечот во ловиштето или истиот не го плаќа во одредениот рок (член 40 ставови (1) и (2));

9) не се придржува кон мерките утврдени во посебната ловностопанска основа (член 47);

10) не изготви годишен план за спроведување на посебната ловностопанска основа или истиот не го изготви во предвидениот рок (член 49 ставови (1) и (2));

11) не го достави годишниот план на мислење (член 49 став (2));

12) во посебната ловностопанска основа не ги евидентира извршените работи во ловиштето во предвидениот рок (член 50);

13) гази дивеч со возило или лови дивеч со чамец на моторен погон (член 54 точки 7 и 8);

14) лови дивеч со лак и стрела и со птици грабливки (соколарење) без одобрение (член 55 став (2));

15) дозволи ловење на дивеч спротивно на одредбите од членот 55 став (3) на овој закон;

16) издаде дозвола за ловење на лице спротивно на членот 57 ставови (2), (3), (4), (5) и (6) од овој закон;

17) не издаде потврда за потеклото на дивечот, деловите од дивечот и трофеите од дивечот (член 64 ставови (1) и (2));

18) стави во промет жив дивеч, застрелан дивеч и делови од дивечот без потврда за потеклото и потврда за ветеринарен преглед (член 64 став (3));

19) не води евиденција за сопственикот и потеклото на дивечот и делови од дивечот и истата не ја доставуваат на крајот на месецот за изминатиот месец до Министерството за земјоделство, шумарство и водостопанство (член 64 став (4));

20) не ја надомести штетата причинета од незаштитен дивеч ако пропише посебни услови за ловење (член 70);

21) бесправно лови и не му ја надомести штетата на концесионерот на дивечот

во ловиштето нанесена на дивечот (член 71 став (1));

22) корисниците на земјиштето и водите не го заштитуваат дивечот под заштита во ловиште или надвор од него (член 71 став (3));

23) не го извршува решението на ловниот инспектор од членот 75 став (2) на овој закон и

24) на ловниот инспектор не му овозможат вршење на надзор или не му ги даде

потребните податоци и известувања (член 75 став (3)).

(2) Глоба во износ од 30% од одмерената глоба за правното лице ќе му се изрече и на одговорното лице на концесионерот на дивечот во ловиштето или друго правно лице за прекршокците од ставот (1) на овој член.

(3) За сторен прекршок од ставот (1) точки 2, 13, 14, 15, 18 и 21 на овој член ќе се изрече прекршочна мерка одземање на уловот, односно трофејот, како и средствата и предметите употребени за извршување на прекршокот.

Член 79

(1) Глоба во износ од 1.500 до 3.000 евра во денарска противвредност ќе му се

изрече за прекршок на физичко лице, ако:

1) лови, прогонува или вознемирува дивеч под заштита за време на ловостој, привремена или трајна забрана за ловење (член 11 став (2));

2) врши дејствие забрането со членот 19 став (1) од овој закон;

3) се движи во ловиштето со пушка или други средства за лов без дозвола за ловење од концесионерот на дивечот во ловиштето (член 20);

4) не го извести концесионерот на дивечот во ловиштето за употреба на средства за заштита на растенијата или други хемиски средства најмалку 48 часа пред употреба на средството (член 22);

5) пали стрниште, плевел или други растителни отпадоци во ловиште (член 23);

6) во ловиштето дозволи овчарското куче да се движи подалеку од 200 м од стадото (член 24 став (1));

7) без придружба пушти да се движат низ ловиштето кучиња и мачки спротивно на членот 24 став (2) од овој закон;

8) на ловочуварот му оневозможи вршење на неговите овластувања и не му ги даде потребните податоци (член 27 став (2));

9) огради посебен простор за одгледување, размножување и заштита на дивечот (размножувалишта), како и простор за интензивно одгледување и застрел на дивеч (член 33 став (3));

10) лови дивеч или изврши дејствие спротивно на одредбите од членот 54 на овој закон;

11) лови дивеч со лак и стрела и со птици грабливки (соколарење) без одобрение или застрелува дивеч спротивно на одредбите од членот 55 на овој закон;

12) лови дивеч со нерегистрирано ловечко куче (член 56 став (1));

13) лови дивеч без дозвола за ловење (член 57 став (1));

14) лови дивеч за време на службена должност (член 59);

15) изнесува трофеи од дивеч од ловиште без трофеен лист (член 60 став (4));

16) изнесува или отуѓува врвни трофеи од дивеч (член 62 став (4));

17) не го пријави и не плати надоместок за присвоената, уловената или застреланата дивеч и трофеи од дивеч (член 63);

18) не поседува потврда за потеклото на дивечот и неговите делови (член 64 ставови (1) и (3)).

19) не ја надомести на корисникот на дивечот во ловиштето нанесената штета на дивечот со бесправен лов (член 71 став (1));

20) не го заштитува дивечот под заштита во ловиште или надвор од него на земјиштето и водите кои ги користи (член 71 став (3)) и

21) на ловниот инспектор му оневозможи вршење на надзор или нему ги даде потребните известувања и податоци (член 75 став (3)).

(2) За сторен прекршок од ставот (1) точки 1, 2, 3, 6, 7, 10, 11, 12, 13, 14, 15, 16, 17, 18 и 19 на овој член ќе се изрече и прекршочна мерка одземање на уловот, односно трофејот, како и на средствата и предметите употребени за извршување на прекршокот.

Член 80-а

(1) Глоба во износ од 2.000 до 3.000 евра во денарска противвредност ќе му се изрече на лицето од членот 58-г кое ќе дозволи да полага кандидат кој не ги исполнува пропишаните услови од овој закон.

(2) Глоба во износ од 5.000 евра во денарска противвредност ќе му се изрече на правното лице кое технички го спроведува испитот од членот 58-г од овој закон доколку не го снима, не го емитува во живо на веб страницата на Министерството за земјоделство, шумарство и водостопанство и доклку не ја постави снимката од целиот испит на веб страницата на Министерството за земјоделство, шумарство и водостопанство согласно со членот 58-з став (3) од овој закон.

(3) Глоба во износ од 2.000 до 3.000 евра во денарска противвредност ќе им се

изрече на овластените преставници од членот 58-з став (5) од овој закон ако дозволат кандидатот да постапи спротивно од ставовите (2) и (3) од членот 58-ѕ од овој закон.

(4) Глоба во износ од 500 до 1.000 евра во денарска противвредност ќе му се изрече на овластениот претставник од членот 58-з став (5) од овој закон, доколку постапи спротивно на членот 58-ѕ став (9) од овој закон.

(5) Глоба во износ од 100 до 200 евра во денарска противвредност ќе му се изрече на кандидатот кој постапува спротивно на членот 58-ѕ ставови (2) и (3) од овој закон.

(6) Глоба во износ од 10.000 евра во денарска противвредност ќе му се изрече на овластеното правно лице кое технички го спроведува испитот од членот 58-г од овој закон, доколку не го блокира радио фреквенцискиот опсег согласно со членот 58-з став (7) од овој закон.

(7) Глоба во износ од 5.000 евра во денарска противвредност ќе му се изрече на овластеното правно лице кое технички го спроведува испитот од членот 58-г од овој закон, доколку не го прекине испитот согласно со членот 58-ѕ ставови (4) и (5) од овој закон.

(8) Глоба во износ од 2.000 до 3.000 евра во денарска противвредност ќе им се

изрече на членовите на комисијата од членот 58-с став (3) од овој закон, доколку утврдат неправилности во спроведувањето на испитот, а тоа не го констатираат во извештајот до министерот за земјоделство, шумарство и водостопанство.